Rygos televizijos bokštas
Rygos televizijos bokštas (latv. Zaķusalas televīzijas tornis – „Kiškių salos televizijos bokštas“) – radijo ir televizijos bokštas Latvijos sostinėje Rygoje, Zakiusaloje. Bokšto aukštis yra 368 metrai. Tai yra aukščiausias bokštas Baltijos šalyse, trečias pagal aukštį Europoje (po Ostankino bokšto (540 m) ir Kijevo TV bokšto (385 m)) ir dvyliktas pasaulyje. Bokšto statyba buvo pradėta 1979 m., o pabaigta 1986 m. Bokšte, 97 metrų aukštyje yra stebėjimo aikštelė, iš kurios galima pamatyti didžiąją dalį miesto.